section_heading: Značaj djela za povijest književnosti
paragraph_text: Djela Ahmadoua Kouroume imaju značajno mjesto u frankofonskoj književnosti. Unatoč malom opusu koji se sastoji od samo 5 romana i nekoliko knjiga za djecu, kod Kouroume vidljiv je značaj njegovog povezivanja sintaktičkih osobina između francuskog i jezika Mandinka što rezultira u kompleksnosti jezika koji reflektira istu takvu situaciju u Africi. Sunca nezavisnosti prikazuju tjelesnu i moralnu degradaciju njezinih likova koji su obilježeni bijedom i nezadovoljstvom ostvarene nezavisnosti. Ovaj novi svijet u romanu prikazan je kao negacija tradicionalnog svijeta i rušenja njezinih ideala. Roman svjedoči razočaranju koje proizlazi iz autonomije i osuđuje postignutu nezavisnost koja je svojem narodu uzrokovala više nesreća nego koristi.